recursal/SuperWikiNEXT-32B huggingface dataset:
விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Stenocara gracilipes***

தென் ஆப்பிரிக்காவில் உள்ள நமீப் பாலைவனத்தைப் பூர்வீகமாகக் கொண்ட ஒரு வகை வண்டு ***இசுடெனோகாரா கிராசிலிப்பிசு*** (*Stenocara gracilipes**)*** ஆகும். நமீப் பாலைவனம் உலகின் மிக வறண்ட பகுதிகளில் ஒன்றாகும். இங்கு ஆண்டிற்கு சுமார் 1.4 சென்டிமீட்டர்கள் (0.55 அங்) மழை மட்டுமே பெய்கிறது. இச்சூழலில் அதிகாலை மூடுபனியிலிருந்து புடைப்பு நிறைந்த மேற்பரப்பு மூலம் தண்ணீரைச் சேகரித்து இவ்வண்டு உயிர்வாழ்கிறது.

தண்ணீரைக் குடிக்க, *இசு. கிராசிலிப்பிசு* தன்னுடைய நீண்ட, சுழல் கால்களைப் பயன்படுத்தி சிறிய மணல் மணலில் உடலினை 45° கோணத்தில் நிறுத்தி நிற்கும். வண்டின் கடினப்படுத்தப்பட்ட இறக்கைகளில் மூடுபனி துளிகளை ஈர்க்கிறது. மூடுபனியிலிருந்து நீரை இதன் இறக்கைகள் சேகரிக்கிறது. இங்கு நீர்த்துளிகள் ஹைட்ரோஃபிலிக் (நீர்-ஈர்ப்பு) புடைப்புகளில் ஒட்டிக்கொள்கின்றன. இவை மெழுகு போன்ற, ஹைட்ரோபோபிக் பகுதிகளால் சூழப்பட்டுள்ளன. மாற்றி மாற்றி அமைக்கப்பட்ட நீர் ஈர்ப்பு பண்பு காரணமாக இந்த வண்டு நீரைச் சேகரிக்கின்றது. இதில் சேகரிக்கப்படும் தண்ணீரை இந்த வண்டுகள் அருந்துகின்றன.

மாசசூசெட்ஸ் தொழில்நுட்பக் கழகத்தின் ஆராய்ச்சியாளர்கள் இந்த தொழில்நுட்பத்தினைப் பயன்படுத்தி ஹைட்ரோபோபிக் மற்றும் ஹைட்ரோஃபிலிக் பொருட்கள் அடுத்தடுத்து அமையுமாறு கடினமான மேற்பரப்பை உருவாக்கி காற்றிலிருந்து ஈரப்பதத்தைப் பிரித்தெடுக்கும்  அமைப்பு மற்றும் மூடுபனி இல்லாத ஜன்னல்கள் மற்றும் கண்ணாடியை உருவாக்குதல் உள்ளிட்டவற்றை மேற்கொண்டுள்ளனர். என்.பி.டி நானோ என்ற நிறுவனம் இத் தொழில் நுட்பத்தை வணிக மயமாக்க முயற்சி மேற்கொண்டு வருகிறது.

சமீபத்தில், இந்த வண்டுகள் பனியிலிருந்து தண்ணீரைப் பெறக்கூடும் (அதாவது மூடுபனி இல்லாத ஈரப்பதமான காற்றிலிருந்து) எனவும் அறியப்பட்டது.

மேலும் காண்க
------------

* *ஒனிமாக்ரிசு அன்குலரிசு*, மற்றொரு மூடுபனி நமீப் பாலைவன வண்டு
* *ஃபைசோசுடெர்னா கிரிப்ரைப்சு,* மற்றொரு மூடுபனி நமிப் பாலைவன வண்டு

மேற்கோள்கள்
-----------

1. ↑  Airdrop Irrigation at gizmag. Retrieved 2015-01-05.
2. ↑  "Official NBD homepage". 2012-10-29 அன்று பார்க்கப்பட்டது.
3. ↑  "Namib Desert beetle inspires self-filling water bottle". *BBC News*. 2012-11-23. .
4. ↑  Springer Corporate Communications (8 December 2014). "Biomimetic dew harvesters". Springer. Archived from the original on 24 செப்டம்பர் 2015.. பார்த்த நாள்: 20 January 2015.
5. ↑  Sainz de Robredo (11 December 2014). "When the Tenebrionind´s played evolution". University of Navarra. Archived from the original on 20 ஜனவரி 2015.. பார்த்த நாள்: 20 January 2015.
6. ↑  de la Giroday (December 2014). "Do Tenebrionind beetles collect dew or condensation—a water issue at the nanoscale".. பார்த்த நாள்: 20 January 2015.

மேலும் படிக்க
-------------

* Parker, A. R. & C. R. Lawrence (2001). "Water capture by a desert beetle". *Nature* **414** (6859): 33–34. doi:10.1038/35102108. பப்மெட்:11689930.
* Guadarrama-Cetina, J.M. (2014). "Dew condensation on desert beetle skin". *Eur. Phys. J. E* **37** (11): 109. doi:10.1140/epje/i2014-14109-y. பப்மெட்:25403836. .
* 
* "Stenocara beetle". Biomimicry Guild. 2006-12-08 அன்று மூலம் பரணிடப்பட்டது. 2006-12-14 அன்று பார்க்கப்பட்டது.
**சாத்தனூர் லெட்சுமி நாராயணபெருமாள் கோயில்** தமிழ்நாட்டில் தஞ்சாவூர் மாவட்டம், சாத்தனூர் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பதினான்காம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் லெட்சுமி நாராயணபெருமாள், ஸ்ரீலெட்சுமி சன்னதிகளும், அனுமார், ஹையகிரிவர். உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் மொத்தம் ஐந்து கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி இரண்டு காலப் பூசைகள் நடக்கின்றன. மார்கழி மாதம் முக்கிய திருவிழா நடைபெறுகிறது. ஐப்பாசி மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**அறுமுகனம்** என்பது ஆறு முகங்களைக் கொண்ட ஒரு தாள இசைக்கருவியாகும். இக்கருவி .கைகளால் தட்டி ஒலி எழுப்பும் படியாக வடிவமைக்கப் பட்டது. இது உயர வேறுபாடுகளாலும், இழுத்துக் கட்டப்பட்ட வார் அளவுகளாலும் வேறுபட்ட ஒலிகளை எழுப்பும் தன்மை கொண்டது. இதனை முழக்கும் பொழுது கூடுதல் ஆற்றல் செலவாகும். கையை உயர்த்தி இக்கருவியை இசைக்க வேண்டியிருக்கும். முதலில் ஐந்துமுக வாத்தியங்கள்தான் தமிழகத்தில் அறிமுகமாகி இருந்தன. இது தபேலா வடிவத்திலான 6 வித இசைக்கருவிகள் ஒருங்கிணைந்து, ஆறு விதமான நாதத்தை பரப்பும் வகையில் உருவாக்கப் பட்டது

இக் கருவி டிசம்பர் 28, 2001 இல் புதுவை முதலமைச்சர் ந. அரங்கசாமி முன்னிலையில் அறிமுகப் படுத்தப்பட்டது. அன்றைய தினமே புதுவை அரசின் இசைக்கருவியாக இது அறிமுகமும் செய்து வைகக்கப் பட்டது. அரசு விழாக்களிலும், இந்தியாவின் பிற மாநிலங்களிலும், அயல்நாடுகளிலும் இக்கருவி வாசிக்கப்பட்டு அனைவரின் பாராட்டையும் பெற்றுள்ளது.

இக்கருவியை ஐந்தரை ஆண்டுகள் செலவழித்து உருவாக்கியவர் கலைமாமணி சு. கோபகுமார்.

வெளியிணைப்புகள்
---------------

|  |  |
| --- | --- |
| தொகு | **தமிழிசைக் கருவிகள்** |
| தோல் கருவிகள் | ஆகுளி | உறுமி | தவில் | பறை | மிருதங்கம் | மத்தளம் | பெரும்பறை | பஞ்சறை மேளம் | முரசு | தமுக்கு | பேரிகை | பம்பை | மண்மேளம் | கஞ்சிரா | ஐம்முக முழவம் | கொடுகொட்டி (அல்லது) கிடிகிட்டி

---

 |
| நரம்புக் கருவிகள் | வீணை | யாழ் | தம்புரா | கோட்டு வாத்தியம் | கின்னாரம்

---

 |
| காற்றுக் கருவிகள் | கொம்பு | தாரை | நாதசுவரம் | புல்லாங்குழல் | சங்கு | மகுடி | முகவீணை| எக்காளம் |கொக்கரை

---

 |
| கஞ்சக் கருவிகள் | தாளம் | சேகண்டி | 

---

 |
| பிற | கொன்னக்கோல் | கடம் | 

---

 |

மேற்கோள்கள்
-----------

1. ↑  இசை உலகில் புதிய கருவி "அறுமுகனம்'
**சாம்சூன் மாகாணம்** (*Samsun Province*, துருக்கியம்: Samsun ili ) 1,252,693 (2010) என்பது கருங்கடல் கடற்கரையில் உள்ள ஒரு துருக்கி மாகாணமாகும். இது 1,252,693 (2010) மக்கள் தொகையைக் கொண்டுள்ளது. இதன் அருகில் உள்ள மாகாணங்களாக வடமேற்கில் சினோப், மேற்கில் கோரம், தெற்கில் அமஸ்யா, கிழக்கில், தென்கிழக்கில் டோகாட் ஆகியவை உள்ளன. இதன் போக்குவரத்துக் குறியீடு 55 ஆகும்.

மாகாண தலைநகராக சம்சூங் நகரம் உள்ளது. இது துருக்கியின் அதிக மக்கள் தொகை கொண்ட நகரங்களில் ஒன்றாகும்.

நிலவியல்
--------

### ஏரிகள்

மாகாணத்தில் லடிக் ஏரி, அகல், டுமன்லே ஏரி, செமென்லிக் ஏரி போன்ற ஏரிகள் உள்ளன.

### ஆறுகள்

மகாணத்தில் கோசலர்மக், யெசிலர்மக், டெர்ம் நதி, அப்டல் சுயு, மெர்ட் இர்மா, கோர்டான் சுயு போன்ற ஆறுகள் பாய்கின்றன.

மாவட்டங்கள்
-----------

சம்சுங் மாகாணமானது 17 மாவட்டங்களக பிரிக்கப்பட்டுள்ளது. அவற்றில் நான்கு சாம்சூன் நகராட்சியில் சேர்க்கப்பட்டுள்ளன (தடித்த எழுத்துக்களில் சுட்டபட்டுள்ளது).

* **அல்கடம்**
* **கனிக்**
* **அட்டகம்**
* **டெக்கேகாய்**
* அலசம்
* அசர்காக்
* அய்வாசக்
* பாஃப்ரா
* கார்சம்பா
* ஹவ்ஸா
* காவக்
* லடிக்
* ஒன்டோகுஸ்மாயஸ்
* சலபசரா
* டெர்ம்
* விசிர்கோப்ரு
* யாககென்ட்

வரலாறு
------

மாகாணத்தில் அறுவைசிகிச்சை கருவிகள் தயாரிக்கப்படுகின்றன, அவை 4000 ஆண்டுகளுக்கு முன்பே இருந்தன.  துருக்கிய குடியரசின் நிறுவனர் முஸ்தபா கெமல் அடாடர்க், துருக்கிய சுதந்திரப் போரை 1919 மே 19 அன்று இங்குதான் தொடங்கினார்.

குறிப்புகள்
-----------

1. ↑  "Population of provinces by years - 2000-2018". 9 மார்ச் 2019 அன்று பார்க்கப்பட்டது.
2. ↑  Samsun பரணிடப்பட்டது 2015-05-20 at the வந்தவழி இயந்திரம்
3. ↑  "Obsidian used as ancient scalpel found in Turkey's Samsun".

வெளி இணைப்புகள்
---------------

* பொதுவகத்தில் சாம்சூன் மாகாணம் தொடர்பாக ஊடகக் கோப்புகள் உள்ளன.
**அறுபதாம் கல்யாணம்** அல்லது **சஷ்யப்தபூர்த்தி கல்யாணம்** அல்லது **மணி விழா** என்பது திருமணமான ஒரு ஆண், தனது மனைவியோடு இல்லற வாழ்வில், தனது 60 வயதை கடந்து 61 வயதில் அடியெடுத்து வைக்கும் போது செய்து கொள்ளும் ஒரு திருமணச் சடங்காகும். சஷ்டியப்தபூர்த்தி சடங்கு, அறுபதாம் திருமணம் செய்து கொள்பவரின் பிறந்த மாதத்தில், பிறந்த நட்சத்திரம் மற்றும் திதியன்று நடத்தபடுகிறது. 

பெரும்பாலும் அறுபதாம் கல்யாணம் கோயில்களிலேயே நடத்தப்படுகிறது. பல்வேறு ஹோமங்களும் பூஜைகளும் செய்யப்படுகின்றன. அதிதேவதைகளுக்கு பூரண கும்பங்கள் வைத்து பூஜைகள் செய்யப்படுகின்றன .மேலும் கலச பூஜையும் செய்யப்படுகின்றது. தங்கள் வசதிக்குத் தகுந்தவாறு கலசங்கள் முறையே 16, 32, 64 எண்ணிக்கையில் வைத்து பூஜிக்கப்படுகின்றன. 

பூஜை முடிந்ததும் கலசங்களில் இருக்கும் புனித நீரானது அவர்களின் பிள்ளைகளால், உறவினர்களால், நண்பர்களால் மணமக்களின் மீது ஊற்றப்படுகிறது. மணமக்களின் பாதங்களில் விழுந்து வணங்கி ஆசீர்வாதம் வாங்குவது மிகுந்த பாக்கியமாகக் கருதப்படுகிறது. 

மணமக்களும் தங்களிடம் ஆசீர்வாதம் பெற்றவர்களுக்கு சேலை, சோளி, மஞ்சள், மாங்கல்யச் சரடு போன்ற பொருட்களை தங்கள் வசதிக்குத் தகுந்தவாறு வழங்குகின்றனர். 

வசதி படைத்தவர்கள் மயிலாடுதுறை மாவட்டம், திருக்கடையூரில் உள்ள அமிர்தகடேசுவரர் கோயிலில் அறுபதாம் கல்யாணம் செய்து கொள்கிறார்கள். 

சஷ்டியப்தபூர்த்தி அன்று குலதெய்வ பூஜை செய்த பின்பு கணபதி ஹோமம், லட்சுமி ஹோமம், ஆயுஷ் ஹோமம், அமிர்த மிரித்துஞ்சய ஹோமம், தன்வந்திரி ஹோமம் முதலிய ஹோமங்கள் செய்யப்பட்டு கலச பூஜை செய்யப்படும். பிறகு முகூர்த்த நேரத்தில் குடும்பத்தின் 61 வயதை தொடும் ஆண்மகனான மணமகன் புது தாலியை தனது மனைவியின் கழுத்தில் கட்டி சஷ்டியப்தபூர்த்தி சடங்கை நிறைவு செய்வர். 

பெற்றோருக்கு, தம் குழந்தைகள் சஷ்டியப்பூர்த்தி சடங்கை செய்வதால், அவர்கள் தங்களின் திருமண வாழ்க்கை காலத்தில் தெரிந்தும், தெரியாமலும் செய்த பாவங்கள் நீங்கி நன்மைகள் ஏற்படுகின்றன. மேலும் ஹோமங்களின் பலன்களால் அத்தம்பதியருக்கு நோய், ஆரோக்கிய குறைவு ஏற்படுவதை தடுத்து, நீண்ட ஆயுளையும், உடல் மற்றும் மன பலத்தையும், அவரின் மனைவிக்கு தீர்க்க சுமங்கலி பாக்கியத்தை தருகிறது.

பிற வயதிகளில் செய்யும் திருமணங்கள்
----------------------------------

1. 70ஆவது வயது முடிந்த பின்னர் **பீமரத சாந்தி**
2. 80 வயது முடிவில் **சதாபிஷேகம்**
3. 90 வயதில் **விஜயரத சாந்தி**
4. 100 வயதில் **கனகாபிஷேகம்**

மேற்கோள்கள்
-----------

1. ↑  60-ம் கல்யாணத்தை எப்படிக் கொண்டாட வேண்டும்?
2. ↑  அறுபதாம் கல்யாணம் ஏன் எப்படி செய்யவேண்டும் தெரியுமா?
**அறுவகை இலக்கணம்** ஒரு தமிழ் இலக்கண நூல். தொல்காப்பியத்தில் மூன்றிலக்கணமாகச் சொல்லப்பட்ட இயற்றமிழ், பிற்காலத்து நூல்களில் ஐந்திலக்கணம் ஆனது. இந்நூலில் ஆறாவது இலக்கணமும் ஒன்று சேர்க்கப்பட்டு உள்ளது. இதனால் இது அறுவகை இலக்கணம் என்னும் பெயரைப் பெற்றது. வண்ணச்சரபம் தண்டபாணி அடிகள் என்பவர் இந்நூலை இயற்றினார். 1839 ஆம் ஆண்டு முதல் 1898 ஆம் ஆண்டு வரை வாழ்ந்தவர் இவர்.

அமைப்பு
-------

எழுத்திலக்கணம், சொல்லிலக்கணம், பொருளிலக்கணம், யாப்பிலக்கணம், அணியிலக்கணம் என்னும் வழமையான ஐந்து இலக்கணங்களுடன் ஆறாவதாகப் புலமை இலக்கணம் என்பதும் இந்நூலில் சேர்க்கப்பட்டுள்ளது. மொத்தம் 799 பாடல்களைக் கொண்ட இந்நூலில் முதலில் 12 பாடல்களைக் கொண்ட காப்பும், பாயிரமும் அமைந்துள்ளன. நூலின் இறுதியில் ஒரு கலித்துறைப்பா அமைந்துள்ளது. நூல் மட்டும் 786 பாடல்களால் ஆனது. இதில் ஒவ்வொரு வகை இலக்கணத்துக்குமாக பின்வருமாறு பாடல்களின் எண்ணிக்கை அமைந்துள்ளது:

1. எழுத்திலக்கணம் - 165
2. சொல்லிலக்கணம் - 112
3. பொருளிலக்கணம் - 122
4. யாப்பிலக்கணம் - 134
5. அணியிலக்கணம் - 109
6. புலமையிலக்கணம் - 144

குறிப்புகள்
-----------

1. ↑  இளங்குமரன், இரா. 2009. பக். 412.

உசாத்துணைகள்
------------

* இளங்குமரன், இரா. இலக்கண வரலாறு, மணிவாசகர் பதிப்பகம் சென்னை, 2009.
* நாகராசன், ப. வெ. (பதிப்பும், உரையும்), வண்ணச்சரபம் தவத்திரு தண்டபாணி சுவாமிகள் இயற்றிய அறுவகை இலக்கணம்

இவற்றையும் பார்க்கவும்
----------------------

* தமிழ் இலக்கணப் பட்டியல்

வெளியிணைப்புக்கள்
-----------------

* வண்ணச்சரபம் தவத்திரு தண்டபாணி சுவாமிகள் இயற்றிய அறுவகை இலக்கணம் தமிழ் இணையப் பல்கலைக்கழக நூலகத்திலிருந்து.
**சாம்பசிவம்-ஞானாமிர்தம் அல்லது நன்னெறிக் களஞ்சியம்** என்பது 1927 ஆம் ஆண்டில் மலேசியா, கோலாலம்பூரில் வெளியிடப்பட்ட ஒரு தமிழ் புதின நூல் ஆகும். யாழ்ப்பாணத்தில் இருந்து பிரித்தானிய மலேயா, மற்றும் சிங்கப்பூர் புலம்பெயர்ந்தவர்களில் வாழ்க்கையை அடிப்படையாகக் கொண்டு அ. நாகலிங்கம் இதனை எழுதியிருந்தார். ஈழத்தில் இருந்து புலம்பெயர்ந்தவர்களின் முதல் இலக்கியப்படைப்புகளில் ஒன்றாக இது கருதப்படுகிறது.

ஈழத்தில் இருந்து வெளியான புதின நூல்களில் முதன் முறையாக சித்திரங்கள் வரையப்பட்டு வெளிவந்த புதினம் இதுவே. 344 பக்க நூலில் மொத்தம் 11 பக்கங்களில் கதைக்கேற்பச் சித்திரங்கள் வரையப்பட்டிருந்தன.

ஆசிரியர்
--------

ஆசிரியர் அருணாசலம் நாகலிங்கம் (1901 - 1979) யாழ்ப்பாணத்தில் இருந்து மலாயாவுக்குப் புலம் பெயர்ந்தவர். இந்நூலின் விற்பனையில் இருந்து பெறப்பட்ட பணத்தை தனது பிறந்த ஊரான காரைநகரில் தண்ணீர்த் தாங்கி ஒன்றை நிறுவுவதற்காகப் பயன்படுத்தப் போவதாக ஆசிரியர் நூலில் குறிப்பிட்டுள்ளார். நெகிரி செம்பிலான் மாநில சுல்தான் சேர் முகம்மது ஷா இதற்கு நிதியுதவியும் வழங்கியுள்ளார்.

நூலில் அணிந்துரைகள் வழங்கியவர்கள்
---------------------------------

* காரைநகர் நாகமுத்துப் புலவர்
* சென்னை உயர்நீதிமன்ற வழக்கறிஞர் ரா. பி. சேதுப்பிள்ளை
* இந்து சாதனம் இதழாசிரியர், புதின எழுத்தாளர் ம. வே. திருஞானசம்பந்தப்பிள்ளை
* முதலியார் செ. இராசநாயகம்
* வி. எஸ். இராச ஐயனார், புனித பத்திரியார் கல்லூரி ஆசிரியர்

மதிப்புரைகள் வழங்கியோர்
-----------------------

* லோகோபகாரி (சென்னை)
* கலிகால தீபம்
* தமிழ் நேசன், கோலாலம்பூர்

மேற்கோள்கள்
-----------

1. ↑  Early Eazham-Tamil diaspora novel published in Malaysia in 1927, தமிழ்நெட், மே 21, 2011

வெளி இணைப்புகள்
---------------

* மின்னூலாக சாம்பசிவம்-ஞானாமிர்தம்
**வெள்ளை மார்புக் கௌதாரி** என்பது இந்தோனேசியாவில் கிழக்கு ஜாவாவின் உயரமான வனப்பகுதிகளில் காணப்படுகின்ற ஒரு பறவை ஆகும். 

28 செ.மீ. (11 அங்குலம்) அளவுள்ள, இந்த இனம் ஒரு பருத்துக் குட்டையான, குறுகிய கால்களை உடைய பறவையாகும். இதன் பெரும்பாலும் சாம்பல் இறகுகள் பின்புறம் மற்றும் வால் மீது கோடுகளுடன் காணப்படுகிறது. இதன் தலை மற்றும் பின்தலை கருப்பு நிறத்திலும், கவனத்தைக் கவர்கிற நெற்றி, கன்னங்கள் மற்றும் தொண்டை வெள்ளை நிறத்திலும் காணப்படுகிறது. கண்களை சுற்றிலும் தோல் சிவப்பு நிறத்தில் காணப்படுகிறது. அலகு கருப்பு மற்றும் கால்கள் சிவப்பு நிறத்தில் காணப்படுகிறது. 

இவை வாழ்விட இழப்பு காரணமாக பாதிக்கப்பட்டுள்ளன.

உசாத்துணை
---------

1. ↑  "*Arborophila orientalis*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 2012. 26 November 2013 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Arborophila orientalis***   
என்பதின் ஊடகங்கள் உள்ளன. 


விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Arborophila orientalis***

* *{{{2}}}* on Avibase
* Grey-breasted hill-partridge videos, photos, and sounds at the Internet Bird Collection
* Interactive range map of *Arborophila orientalis* at IUCN Red List maps
* Audio recordings of Grey-breasted partridge on Xeno-canto.
உறையிடும் வளையம்
**உறையிடும் வளையம்** (*Inoculation loop*)(**படலமிடும் வளையம்** **உறையிடும் கம்பி,** அல்லது **நுண் கிறுக்கி)** என்றும் அழைக்கப்படுகிறது) என்பது நுண்ணுயிரியல் வல்லுநர்களால் முக்கியமாக நுண்ணுயிர் வளர்ப்பதற்கு உறை எனப்படும் நுண்ணுயிரிகளின் சிறிய மாதிரியை எடுத்து வளர் ஊடகத்திற்கு மாற்றுவதற்குப் பயன்படுத்தப்படும் ஒரு எளிய கருவியாகும்.

இக்கருவி ஒரு மெல்லிய கைப்பிடியைக் கொண்டுள்ளது. இதன் ஓர் முனையில் 5 மி.மீ. அகலம் அல்லது சிறியது அளவிலான மெல்லிய கம்பி உள்ளது. இது முதலில் முறுக்கப்பட்ட உலோகக் கம்பியால் ஆனது. இதற்குப் பிளாட்டினம், தங்குதன் அல்லது நிக்ரோம் போன்றவை பயன்படுத்தப்பட்டன. ஆனால் செலவினைக் குறைக்கவும் சுத்தத்தினைப் பேணவும் வார்ப்பட நெகிழி இப்போது பொதுவாகப் பயன்படுத்தப்படுகிறது.

மேலும் பார்க்கவும்
------------------

* செல் பரவல்
* மைக்ரோபிபெட்
* திரிகல்சுகி நிரவி

மேற்கோள்கள்
-----------

1. ↑   *Illustrated Guide to Home Biology Experiments*. Maker Media, Inc. 2012. பக். 37. பன்னாட்டுத் தரப்புத்தக எண்:978-1449396596.
2. ↑  Ronald Westphal (1988): *Microbiological Techniques in School*, page 34. Document No. 28 in the series *Science and Technology Education*.
தமிழகத்தில் கிடைத்த தங்க ரோமக் காசுகள்
தமிழகத்தில் கிடைத்த ரோமக் காசுகள்
தமிழகத்தில் கிடைத்த ரோம நாட்டு நாணயங்களின் கிமு 200 முதல் கிபி 200 வரை மதிக்கத்தக்கதாக உள்ளன. தமிழகத்தில் இவற்றின் பரவல் சென்னை மாம்பலம் முதல் திருநெல்வேலி வரை புழக்கத்தில் உள்ளது.

மன்னர்கள்
---------

புதுக்கோட்டையில் கிடைத்த ரோமானிய அகசுடசு மன்னரின் நாணயம்
தமிழக ரோமக் காசுகளில் சில ரோம மன்னர்களின் உருவத்துடன் காணப்படுகிறது. அம்மன்னர்கள்

1. அகசுடசு - 1932ல் மட்டும் அகசுடசு காசுகள் 121 கண்டுபிடிக்கப்பட்டது.
2. தைபிரியசு (கிபி 14-37) - 30 ஒளரி காசுகளும் 1856 தினாரி காசுகளும் இதுவரை கண்டெடுக்கப்பட்டுளது.
3. கலிகுலா (கிபி 54-68)
4. கிளாடியசு (கிபி 41-54)
5. நீரோ (கிபி 54 -68) - இதுவரை இம்மன்னனின் 14 வகை காசுகள் கண்டறியப்பட்டுளது.

முக்கியத்துவம்
--------------

இந்த ரோமானிய நாணயங்களை ஆராய்ந்தோர் இதற்கு சமமான நாணயங்கள் வேறெங்கும் கிடைக்கப்பெறாததால் இவை வெறும் காசுகளாக மட்டும் பயன்படாமல் திரவியங்களகவும் பெரும் மதிப்புமிக்க பொருட்களாகவும் பயன்பட்டன என அபிப்பிராய படுகின்றனர். இதனாலேயே பெருமளவு நாணயங்கள் குவியல்களாக புதைக்கப்பட்டதாக கூறுகிறார்கள். பிளினி என்ற ஆசிரியர் அரை மில்லியன் செசுரர்செசு தமிழகத்திற்கு கொண்டு வரப்பட்டது எனக்கூறி, இவ்வாறு தங்கம் ரோமை விட்டு வெளியேறுவது அந்நாட்டின் திரைச்சேரியை பாதிக்கும் என கவலை தெரிவித்ததை வைத்து அக்கால ரோம தமிழக வாணிப தொடர்புகள் எந்தளவுக்கு சிறந்திருந்தது என்பது அறியப்பட்டது.

மூலம்
-----

* பண்டைய தமிழகம், சி.க. சிற்றம்பலம், யாழ்ப்பாணப் பல்கலைக்கழகம், இலங்கை.
மனிதர்கள் உடலில் உள்ள அடினைலைல் சைக்லேஸ் வகை3 நொதியத்திற்கு **ஏடீசிஒய்3** (*ADCY3*) மரபணு என்ற குறியீடு வழங்கப்பட்டுள்ளது.

செயல்பாடு
---------

இந்த மரபணுவிற்கு அடினைலைல் சைக்லேஸ்3 எனப்படும் ஏடீசிஒய்3 என்ற குறியீடு வழங்கப்பட்டுள்ளது. இது சவ்வு எனப்படும் மென்தோலுடன் தொடர்புடைய ஒரு நொதி ஆகும். இது துனைச் செய்தி பரிமாற்ற பொருள் வளைய அடினோசைன் மோனோபாஸ்பேட்டின் வினைவேக ஊக்கியாக செயல்படுகிறது (cAMP).

இந்த ADCY3 உட்பிரிவு மணக்கும் பொருள் மற்றும் மணம்கமழும் பொருள்களை கண்டறிய உதவும் செயலூக்கியாகும்.இது செல்களுக்கு இடையேயான வளைய அடினோசைன் மோனோபாஸ்பேட்டின் செறிவை அடிப்படையாகக் கொண்டு பண்பேற்றம் செய்யப் பயன்படுகிறது. ; நடுவு செய் மருத்துவம். ; செயல்துணை ஊக்கி தமிழ் இணையப் பல்கலைக்கழக அகரமுதலியில் mediateபலுக்கல் odorant மருத்துவம். வான வாய்ப்பு mediates லை பெறு தல் (சாத்தியமான) வழியாக modulation intracellular முகாமில் வதை.

குறிப்புகள்
-----------

1. ↑  "Molecular cloning of a full-length cDNA for human type 3 adenylyl cyclase and its expression in human islets". *Biochemical and Biophysical Research Communications* **254** (3): 548–551. Jan 1999. doi:10.1006/bbrc.1998.9983. பப்மெட்:9920776.
2. ↑  "Entrez Gene: ADCY3 adenylate cyclase 3".
3. ↑  "Gene Cards: ADCY3 Gene". 2012-12-30 அன்று பார்க்கப்பட்டது.

வெளி இணைப்புகள்
---------------

* Human ADCY3 genome location and ADCY3 gene details page in the UCSC Genome Browser.
**விட்டாலியம்** *(Vitallium)* என்பது 65% கோபால்ட், 30% குரோமியம், 5% மாலிப்டினம் மற்றும் பிற தனிமங்கள் சேர்ந்து உருவாக்கப்பட்ட ஒரு கலப்புலோகத்தின் வர்த்தகப் பெயராகும். அரிமானத்திற்கு எதிராக இது செயல்படும் என்பதால் பல் மருத்துவம் மற்றும் செயற்கை இணைப்பு மருத்துவம் போன்ற துறைகளில் பயன்படுத்தப்படுகிறது. நல்ல வெப்பத்தடையை கொடுக்கும் என்பதால் விட்டாலியம் சுழலிமின்னேற்றிகளின் பகுதிப் பொருட்கள் தயாரிப்பில் பயன்படுகிறது. 1932 இல் ஆல்பர்டு டபிள்யூ மெர்ரிக் ஆசுடெனல் ஆய்வகத்திற்காக விட்டாலினை உருவாக்கினார். 

91 வயதான நார்மன் சார்ப் என்ற பிரித்தானியருக்கு மேற்கொள்ளப்பட்ட இடுப்பு மாற்ற அறுவை சிகிச்சை உலகத்தின் மிக வயதானவர்களுக்கான சிகிச்சையாக அங்கீகரிக்கப்பட்டுள்ளது. இலண்டனில் உள்ள இராயல் தேசிய எலும்புசிக்கிச்சை மருத்துவமனையில் 1948 ஆம் ஆண்டு இரண்டு விட்டாலியம் உட்பொருத்துப் பொருட்கள் ஒருவருக்கு பொருத்தப்பட்டன. 67 வயதான அவர் நீண்ட நாட்கள் வாழ்ந்தார். உட்பொருத்தப்பட்ட பொருட்களை அவர் மீண்டும் எடுக்கவேயில்லை. அப்பொழுது சார்ப்பின் வயது 23 ஆகும்

மேற்கோள்கள்
-----------

1. ↑  "Former RNOH patient has world's oldest hip replacements". *Royal National Orthopaedic Hospital*. 21 March 2016. 1 ஜூலை 2018 அன்று மூலம் பரணிடப்பட்டது. 14 ஜனவரி 2017 அன்று பார்க்கப்பட்டது.

* Wojnar, L (2001). "Porosity structure and mechanical properties of vitalium-type alloy for implants". *Materials Characterization* **46** (2–3): 221-225. doi:10.1016/S1044-5803(01)00127-9.
* Kaminski, M; Baszkiewicz, J; Kozubowski, J; Bednarska, A; Barcz, A; Gawlik, G; Jagielski, J (1997). "Effect of silicon ion implantation on the properties of a cast Co–Cr–Mo alloy". *Journal of Materials Science* **32** (14): 3727-3732. doi:10.1023/A:1018607219482.

புற இணைப்புகள்
--------------

* NASA article mentioning Vitallium in turbochargers.
**ஏதிலி** அல்லது **அகதி** (About this soundஒலிப்பு (உதவி·தகவல்)) என்பது, இனம், சமயம், தேசிய இனம், குறிப்பிட்ட சமூகக் குழுவொன்றில் உறுப்பாண்மை, அரசியல் கருத்து என்பவை காரணமாகக் குற்றம் சாட்டப்பட்டவரும்; அவருடைய நாட்டுக்கு அல்லது சொந்த இடத்துக்கு வெளியில் இருப்பவரும்; அந்நாட்டினுடைய பாதுகாப்பைப் பெற முடியாத அல்லது பயம் காரணமாக அவ்வாறான பாதுகாப்பை நாட விரும்பாதவருமான ஒருவரைக் குறிக்கும். 1951 ஆம் ஆண்டின் அகதிகளின் நிலை தொடர்பான ஐக்கிய நாடுகள் உடன்பாடு அகதிகள் பற்றி மேல் குறிப்பிட்டவாறு வரைவிலக்கணம் தருகிறது.

அகதி என்ற கருத்துரு, மேற்படி உடன்பாட்டின் இணைப்புக்கள் மூலமும், ஆபிரிக்காவிலும், லத்தீன் அமெரிக்காவிலும் நடைபெற்ற பிரதேச மாநாடுகளிலும் விரிவாக்கம் பெற்றது. இதனால், சொந்த நாட்டில் இடப்பெறும் போர் அல்லது வேறு வன்முறைகள் காரணமாக நாட்டை விட்டு வெளியேறுபவர்களும் அகதிகள் என ஏற்றுக்கொள்ளப்பட்டது. தன்னை அகதியாக ஏற்றுக்கொள்ளும்படி விண்ணப்பிக்கும் ஒருவர், அகதித் தகுதி கோருபவர் எனப்படுகின்றார்.

இரண்டாவது உலகப் போரைத் தொடர்ந்து, கிழக்கு ஐரோப்பாவில் இருந்து ஏராளமானவர்கள் வெளியேறியதைத் தொடர்ந்தே அகதிகள் ஒரு சட்டபூர்வமான குழுவாக வரையறுக்கப்பட்டனர். வளைகுடா பகுதியில் ஏற்பட்ட தீவிர வாத தாக்குதல்களால் 2015 ஆம்ம் ஆண்டுகளில் பல அகதிகள் மரணம் அடைந்தார்கள்.அகதிகள் பாதுகாப்புத் தொடர்பான ஒருங்கிணைப்பு வேலைகளைச் செய்வது, அகதிகளுக்கான ஐக்கிய நாடுகள் உயர் ஆணையம் (UNHCR) ஆகும். இந்நிறுவனம் 2006 இல் உலகிலுள்ள மொத்த அகதிகள் தொகையை 8.4 மில்லியன் எனக் கணக்கிடுள்ளது. ஐக்கிய அமெரிக்க அகதிகள் மற்றும் குடிவருவோருக்கான குழு உலகின் மொத்த அகதிகள் தொகை 12,019,700 என்கிறது. அத்துடன் உள்நாட்டிலேயே அகதியானோர் உட்பட போரினால் இடம்பெயர்ந்த மொத்த அகதிகள் 34,000,000 எனவும் இக்குழு மதிப்பிட்டுள்ளது.

அகதிகளுக்கான ஐக்கிய நாடுகள் உயர் ஆணையம் வரையறுத்துள்ளபடி, அகதிகள் பிரச்சினைக்கான நிரந்தரத் தீர்வுகள், அகதிகள் தாமாகவே சொந்த நாட்டுக்குத் திரும்புதல், குடியேறிய நாட்டிலேயே கலந்துவிடுதல், மூன்றாம் நாடு ஒன்றில் குடியேற்றுதல் என்பனவாகும். 2014 ஆம் ஆண்டு நிலையின் படி மிக அதிகமான அகதிகள், பாலஸ்தீனப் பகுதிகள், ஆப்கனிஸ்தான், ஈராக், மியன்மார், சூடான், சிரியா, திபெத் மற்றும் இலங்கை ஆகிய நாடுகளைச் சேர்ந்தவர்கள் ஆகும். உள்நாட்டில் இடம் பெயர்ந்தோரை அதிகமாகக் கொண்ட நாடு சூடான் மற்றும் இந்தியா, இலங்கை ஆகும்.

ஆதாரங்கள்
---------

விக்கிமீடியா பொதுவகத்தில்,  
 ***Refugees***   
என்பதின் ஊடகங்கள் உள்ளன. 

1. ↑  கரை ஒதுங்கிய 85 அகதிகளின் உடல்கள் மீட்பு தி இந்து தமிழ் 05 அக்டோபர் 2015
கோட்டுருவியலில் **ஏணி கோட்டுரு** (*ladder graph*) *L**n* என்பது *2n* முனைகளும் *3n-2* விளிம்புகளும் கொண்ட சமதளப்படுத்தக்கூடிய திசையற்ற கோட்டுருவாகும்.

இரு பாதை கோட்டுருக்களின் கார்ட்டீசியன் பெருக்கற்பலனாக ஏணி கோட்டுருவை உருவாக்கலாம். அவ்விரு பாதை கோட்டுருக்களில் ஒன்று ஒரேயொரு விளிம்புடையதாக இருக்க வேண்டும்: *L**n*,1 = *P**n* × *P*2.

பண்புகள்
--------

* ஏணி கோட்டுரு L*n*, *n* படிகள் கொண்ட ஏணிவடிவத் தோற்றமுடையது.
* L*n*, கட்டக் கோட்டுருவான *G*2,*n* உடன் சமவளவைவுடையதாக இருக்கும்.
* அகலம் 4 (*n>1*) மற்றும் நிறக் குறியீட்டெண் 3 (*n>2*) கொண்ட அமில்தோன் கோட்டுருவாக அமையும்.

* ஏணி கோட்டுருவின் நிற எண் 2;

நிற பல்லுறுப்புக்கோவை {\displaystyle (x-1)x(x^{2}-3x+3)^{(n-1)}}.
ஏணி கோட்டுருக்கள்: *L*1, *L*2, *L*3, *L*4, *L*5.
* ஏணி கோட்டுருவின் நிற எண்  2.ஏணி கோட்டுருவின் நிற எண்  2.

வட்ட ஏணி கோட்டுரு
-----------------

*வட்ட ஏணி கோட்டுருவை* (*CL**n*) *n≥3* நீளமுள்ள சுழற்சி மற்றும் ஒரு விளிம்பின் கார்ட்டீசியன் பெருக்கற்பலனாக அல்லது இரு படிகொண்ட நான்கு முனைகளை "நேராக" இணைப்பதன் மூலம் உருவாக்கலாம்.
வட்ட ஏணி கோட்டுருவை குறியீட்டில் *CL**n* = *C**n* × *P*2 எனக் எழுதலாம். இது *2n* முனைகளும் *3n* விளிம்புகளுமுடையது.

ஏணி கோட்டுருவைப் போலவே வட்ட ஏணி கோட்டுருவும் இணைப்புள்ள கோட்டுரு; சமதளப்படுத்தக் கூடியது; அமில்தோன் கோட்டுரு. ஆனால் *n* இரட்டை எண்ணாக இருந்தால் மட்டுமே இருகூறு கோட்டுருவாக இருக்கும்.

பட்டகங்களின் பன்முகக் கோட்டுருக்களாக அமைவதால் வட்ட ஏணி கோட்டுருக்கள் *பட்டகக் கோட்டுருக்கள்* எனவும் அழைக்கப்படுகின்றன.

வட்ட ஏணி கோட்டுருக்கள்:

|  |  |  |  |  |  |
| --- | --- | --- | --- | --- | --- |
| CL3 | CL4 | CL5 | CL6 | CL7 | CL8 |

மோபியசு ஏணி
-----------

இரு படிகொண்ட நான்கு முனைகளை குறுக்காக இணைப்பதன் மூலம் உருவாகும் [முப்படிக் கோட்டுரு]] *மோபியசு ஏணி* என அழைக்கப்படுகிறது.

மோபியசு ஏணி *M*16 இன் இருவிதத் தோற்றம்.

மேற்கோள்கள்
-----------

1. ↑  Weisstein, Eric W. "Ladder Graph", *MathWorld*.
2. ↑  Hosoya, H. and Harary, F. "On the Matching Properties of Three Fence Graphs." J. Math. Chem. 12, 211-218, 1993.
3. ↑  Noy, M. and Ribó, A. "Recursively Constructible Families of Graphs." Adv. Appl. Math. 32, 350-363, 2004.
4. ↑  Chen, Yichao; Gross, Jonathan L.; Mansour, Toufik (September 2013). "Total Embedding Distributions of Circular Ladders". *Journal of Graph Theory* **74** (1): 32–57. doi:10.1002/jgt.21690.
புளோரிடாவில், வின்டெர்மியர் என்னும் நகரின் எளிமையான வலையமைப்பைக் காட்டும் நிலப்படம்.
**வலைவடிவ நகர அமைப்பு** (grid plan) அல்லது **வலைவடிவச் சாலை அமைப்பு** என்பது ஒரு வகையான நகரத் தளவமைப்பைக் குறிக்கும். இதில் ஒன்றுக்கொன்று இணையான ஒரு தொகுதி சாலைகளும், அவற்றுக்குச் செங்குத்தான இன்னொரு தொகுதிச் சாலைகளும் ஒன்றையொன்று வெட்டுவதனால் வலை போன்ற தளவமைப்பு உருவாகிறது. பண்டைக் கிரேக்கத்தில் இவ்வாறான நகர அமைப்பு இப்போடேமிய அமைப்பு எனப்பட்டது.

பண்டைக்கால வலைவடிவ நகர அமைப்பு
------------------------------

வலைவடிவ நகர அமைப்பு, மிகவும் பழைய காலத்திலேயே பல்வேறு பண்பாடுகளில் தோற்றம் பெற்றது. சில மிகப் பழமையான நகரங்கள் இவ்வகையான அமைப்புக் கொண்டவை. கிமு 2600 ஆம் ஆண்டுக் காலப் பகுதியில் செழித்திருந்த சிந்துவெளி நாகரிகத்தைச் சேர்ந்த நகரங்களான அரப்பா, மொகெஞ்சதாரோ போன்ற நகரங்கள், வடக்குத் தெற்காகவும், கிழக்கு மேற்காகவும் அமைந்து ஒன்றையொன்று வெட்டிச் செல்லும் வலைவடிவச் சாலையமைப்பைக் கொண்டிருந்தன. கிமு முதலாவது ஆயிரவாண்டில் இருந்து கிபி 11 ஆம் நூற்றாண்டுவரை இந்தியத் துணைக்கண்டப் பகுதிகளில் நிலைத்திருந்த தக்சிலா அல்லது காந்தார நாகரிகத்தைச் சேர்ந்த நகரங்களும் வலைவடிவ அமைப்பைக் கொண்டிருந்தன.

கிமு 2570 - 2500 காலப் பகுதியைச் சேர்ந்த எகிப்தின் கிசா என்னும் ஊரிலும், சுற்றுமுறையில் வரும் தொழிலாளர்கள் தங்குவதற்கான குடியிருப்புப் பகுதிகளும் இவ்வாறான அமைப்பைக் கொண்டிருந்தன.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Synsepalum|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**அற்புதப் பழ மரம்** 6 முதல் 14 அடி உயரம் வளரக்கூடியது. இதனுடைய இலைகள் 10 முதல் 15 செ.மீ. நீளம் வரை இருக்கும். இலைப் பக்கத்தில் சிறிய வெள்ளை நிறப்பூக்கள் வருகின்றன. இதில் சிறிய சிவந்த சதைப்பற்றுள்ள பழங்கள் வருகின்றன. இப்பழத்தில் ஒரு விதை இருக்கும். முதலில் சாப்பிடும் போது புளிப்பான அமிலத்தன்மையுடன் இருக்கும். எலுமிச்சை, சுண்ணாம்பு கலந்தது போல் இருக்கும். பிறகு இனிப்பது போன்று தோன்றும். பிறகு எதைச் சாப்பிட்டாலும் இனிப்பாகவே இருக்கும். ஆப்பிரிக்காவில் இதை மக்காச்சோள ரொட்டியில் சேர்க்கிறார்கள். இதே போல் புளிப்புக்களில் இனிப்பு வருவதற்காக இதைச் சேர்க்கிறார்கள்.

### காணப்படும் பகுதிகள்

இம்மரம் மேற்கு ஆப்பிரிக்காவில் வளர்கிறது. இச்சாதியில் 30 வகை உள்ளது.

### மேற்கோள்

1. ↑  "*Synsepalum dulcificum* (Schumach. & Thonn.) Daniell". *Plants of the World Online*. Royal Botanic Gardens Kew. 2019-03-06 அன்று பார்க்கப்பட்டது.
முகலாயப் பேரரசர் ஷா ஆலம், கிழக்கு இந்தியாவில் வரி வசூலிக்கும் உரிமையை கிழக்கிந்தியக் கம்பெனிக்கு வழங்கும் *அலகாபாத் ஒப்பந்தம்*
**அலகாபாத் ஒப்பந்தம்** (Treaty of Allahabad), அக்டோபர் 1764-இல் புக்சார் சண்டையில் தோற்ற முகலாயப் பேரரசர் *இரண்டாம் ஷா ஆலம்*, வங்காள நவாப் மற்றும் அயோத்தி நவாப்புகளை வென்ற கிழக்கிந்திய கம்பெனியின் நிர்வாகி ராபர்ட் கிளைவ் ஆகியவர்களுக்கு இடையே 12 ஆகஸ்டு 1765 அன்று செய்து கொள்ளப்பட்ட போர் உடன்படிக்கை ஆகும். 

அலகாபாத் ஒப்பந்தத்தின் விளைவாக இந்தியத் துணைக்கண்டத்தில் பிரித்தானியர்களின் ஆட்சி காலூன்ற வழி வகுக்கப்பட்டது. 

அலகாபாத் ஒப்பந்தப்படி, கிழக்கிந்தியப் பகுதியான வங்காளம், பிகார் மற்றும் ஒடிசாவில் மக்களிடமிருந்து நிலவரியை (திவானி) நேரடியாக வசூலிக்கும் உரிமையை பிரித்தானியக் கிழக்கிந்தியக் கம்பெனிக்கு வழங்கப்பட்டது.
அதற்கு பதிலாக கிழக்கிந்திய கம்பெனியின் சார்பில், முகலாயப் பேரரசின் அலகாபாத் அரண்மனை பராமரிப்புச் செலவாக ஆண்டுதோறும் ரூபாய் 26 இலட்சம் வழங்கப்பட்டது. 

மேலும் பக்சார் சண்டையில் தோற்ற அயோத்தி நவாப் சூஜா உத் தௌலாவிற்கு அவத் பகுதியை ஆங்கிலேயர்கள் நவாப்பிடம் திரும்ப வழங்கப்பட்டதற்கு கைமாறாக ரூபாய் 53 இலட்சம் போர் நட்ட ஈடு தொகையாக கிழக்கிந்திய கம்பெனியினர் வசூலித்தனர்.

இதனையும் காண்க
--------------

* பக்சார் சண்டை
* பிளாசி சண்டை

மேற்கோள்கள்
-----------

1. ↑  Grover, B. L.. *A New Look At Modern Indian History*. S Chand Publishing. பக். 364. Archived from the original on 2017-08-29.. பார்த்த நாள்: 2017-02-05.
2. ↑  Bhattacherje, S. B. (1 May 2009). *Encyclopaedia of Indian Events & Dates*. Sterling Publishers Pvt. Ltd. பக். A-96.. பார்த்த நாள்: 24 March 2014.

வெளி இணைப்புகள்
---------------
**கருவிழி புண்** (*Corneal ulcer*) கருவிழியில் பாக்டீரியா, பூஞ்சை மற்றும் வைரஸ் கிருமிகள் தொற்றுகளால் கருவிழி புண் அல்லது கருவிழி வீக்கம் ஏற்படலாம். பொதுவாக ஒவ்வாமை (அழற்சி) காரணமாகவும் கருவிழி புண் ஏற்படும். மேலும் கண்ணில் அடிபட்டாலும் இப்புண் ஏற்படலாம்.

அறிகுறிகள்
----------

கண்கள் சிவப்படைதல், கண்களில் வலி, வழக்கத்தை விட அதிகமான கண்ணீர் வடிதல், கண் இமைகள் திறக்க கடினமாக இருத்தல், ஒளியைப் பார்க்கும்போது கண் கூசுதல், கண்ணில் ஏதோ விழுந்தது போன்ற உணர்வு மற்றும் மங்கலான பார்வை ஆகியவைகள் கருவிழி புண்களுக்கான அறிகுறிகள் ஆகும்.

காரணங்கள்
---------

* கண்களில் காயம்
* அழுக்கடைந்த காண்டாக் லென்ஸ்
* வைரஸ்கள்
* அசுத்தமான நீரில் முகம் கழுவுதல்
* குறைவான நோய் எதிர்ப்புத் திறன்
* கண்ணீர் பாதையில் அடைப்பு மற்றும் தொற்று

அறிவுறுத்தல்கள்
---------------

* நீச்சல் அடிக்கும் போது அறிவுறுத்தப்பட்ட நேரத்தைத் தாண்டி காண்டாக் லென்சுகளை பயன்படுத்தக் கூடாது.
* சரியான மருந்துகளைக் கொண்டு காண்டாக் லென்சுகளை சுத்தம் செய்ய வேண்டும்.

மருத்துவம்
----------

ஒவ்வாமை ஏற்பட்ட காரணத்தைப் பொறுத்து, கருவிழி புண்களுக்கான சிகிச்சை மாறுபடும். பாக்டீரியா மற்றும் பூஞ்சைகளால் ஏற்பட்ட கருவிழி புண்ணைக் குணப்படுத்த சொட்டு மருந்துகள் (Antibacterial and antifungal eye drops) உள்ளது. வைரஸ் கிருமிகளால் ஏற்படும் கருவிழி புண்ணைக் குணப்படுத்த சிறப்பு சொட்டு மருந்துகள் (Antiviral eye drops ) உள்ளது. சொட்டு மருந்துகளால் புண் ஆறவில்லை எனில், கருவிழி மாற்று அறுவை சிகிச்சையை மருத்துவர் பரிந்துரைக்கப்படும்.

மேற்கோள்கள்
-----------

1. ↑  "Infectious keratitis: A review". *Clinical and Experimental Ophthalmology* **50** (5): 543–562. July 2022. doi:10.1111/ceo.14113. பப்மெட்:35610943.
2. ↑  "Corneal ulcer". Cleveland Clinic. 8 March 2022. 6 February 2023 அன்று பார்க்கப்பட்டது.
3. ↑  David Turbert (13 October 2022). "What is corneal ulcer (keratitis)?". American Academy of Ophthalmology. 6 February 2023 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Corneal ulcer***   
என்பதின் ஊடகங்கள் உள்ளன. 



* 
*
பிரசவ காலத்தில் பெண்ணுக்கு ஏற்படக் கூடிய வலியைக் குறைக்கும் ஒரு முறைதான் **நீரில் பிரசவம்**. பெண்ணுக்கு பிரசவ வலி எடுக்கத் தொடங்கியதுமே அவள் வெதுவெதுப்பான சுடு நீரில் குளிக்க வேண்டும் என பல ஆண்டுகளாக மூதாதையர்கள் கூறிவருவதாக மருத்துவ இதழ்கள் தெரிவிக்கின்றன.

அறிமுகம்
--------

முதன்முதலாக 1803-இல் பிரான்ஸ் நாட்டில் "நீருக்கடியில் பிரசவம்" நீரியல் பிரசவ முறை அறிமுகப் படுத்தப்பட்டது. இருந்தும் ஒரு நூற்றாண்டுக்கு மேல் இப்பிரசவ முறை பற்றிப் பேசப்படவில்லை. உறங்குநிலையில் காணப்பட்ட இந்த நீரியல் பிரசவ முறை சோவியத் யூனியனால் 1963இன் முற்பகுதியில் மீண்டும் வெளிச்சத்துக்குக் கொண்டுவரப்பட்டது. நீரியல் பிரசவ முறையின் மூதாதையர் எகிப்தியர் என நம்பப்படுகிறது.

பிற நாடுகளில் நீரில் பிரசவம்
----------------------------

அதனைத் தொடர்ந்து ஐரோப்பாவுக்கு நீரியல் பிரசவ முறையை அறிமுகப்படுத்திய பிரான்ஸ் நாட்டில், பித்திவியரல் நகரில் உள்ள தமது மருத்துவமனையில் 1977 ல் டாக்டர் மைக்கேல் ஓடேன்ட் என்பவர் செயற்கையான ரப்பர் குளியல் தொட்டி ஒன்றை உருவாக்கி அதில் பிரசவ வலி எடுத்த பெண்களை இறங்கச் செய்து பிரசவம் பார்த்தார். இதனால் பிரசவ வலியின் வேதனை குறைந்துவிட்டதால் மிகவும் பிரபலமடைந்தது.

செயல்முறை
---------

இரப்பர் குளியல் தொட்டியில் தண்ணீரின் வெப்பநிலை 36 டிகிரி செல்சியசாகப் பராமரிக்கப்படுகின்றது. தண்ணீருக்குள் இறங்கி இருந்து கொண்டு பிரசவிப்பதால் வலி பெரிதும் குறைவதோடு உடம்பை மிகச் சுலபமாக இயக்கி குழந்தையை வெளியே கொண்டு வரமுடிகின்றது. மேலும் பிரசவ நேரம் இரண்டு மணி நேரமாகக் குறைகின்றது. பிரசவ நேரத்தில் கிருமித் தொற்றும் இல்லை. அத்துடன் அதிகமான இரத்தப்போக்கு கட்டுப்படுத்தப்படுகிறது. யோனிவாசல் கத்தரிப்பு இல்லாதிருக்கிறது. இவை தவிர இம்முறையால் சில அசெளகரிகங்களும் உண்டு. நீரியல் பிரசவ முறையை ஒருவர் விரும்பும் பட்சத்தில் முதலில் அவர் மனதளவில் தன்னைத் தயார்படுத்திக் கொள்ளவேண்டும்.

இதுவரை 70 நாடுகளில் இந்த நீரியல் பிரசவ முறை பின்பற்றப்பட்டுள்ளது. அண்மையில் சீனா இதில் 71 வது நாடாகச் சேர்ந்துள்ளது.

வெளி இணைப்புகள்
---------------

* நீரில் பிரசவ Water Birth Videos: Published Water birth Videos பரணிடப்பட்டது 2012-09-18 at the வந்தவழி இயந்திரம்
ஒரு பொருளின் பெயரைக் குறிப்பது பெயர்ச்சொல். பெயர்ச்சொல் ஆறு வகைப்படும்.

அறுவகைப் பெயர்ச்சொற்கள்:

1. பொருட்பெயர்
2. இடப்பெயர்
3. காலப்பெயர்
4. சினைப்பெயர்
5. குணப்பெயர் (பண்புப்பெயர்)
6. தொழிற்பெயர்

பொருட்பெயர்
-----------

பொருளைக்குறிக்கும் பெயர் *பொருட்பெயர்*. இது உயிருள்ள பொருள்கள், உயிரற்ற பொருள்கள் என இருவகைப்படும்.

எடுத்துக்காட்டு: 

* உயிருள்ள பொருட்களைக் குறிக்கும் பெயர்கள்:

குமரன், தென்னை, செம்பருத்தி, வெள்ளாடு...முதலியன.
* உயிரற்ற பொருட்களைக் குறிக்கும் பெயர்கள்:

நாற்காலி, அடுப்பு, தட்டு, மண், நீர், காற்று...முதலியன.

இடப்பெயர்
---------

ஓரிடத்தைக் குறிப்பது *இடப்பெயர்*.

எடுத்துக்காட்டு: 

வீடு, தெரு, பள்ளி, கோவில், காடு, மலை...முதலியன.

காலப்பெயர்
----------

காலத்தைக் குறிக்கும் பெயர் *காலப்பெயர்*.

எடுத்துக்காட்டு:

நொடி, மணி, கிழமை, வாரம், ஆண்டு...முதலியன.

சினைப்பெயர்
-----------

முழுமையான ஒன்றின் பகுதிகளைக் குறிக்கும் பெயர் *சினைப்பெயர்*.
சினை என்றால் உறுப்பு என்று பொருள்.

எடுத்துக்காட்டு:

கண், விரல், இலை, கனி, விதை, கொம்பு...முதலியன.

குணப்பெயர்
----------

நிறம், அளவு, சுவை, வடிவம் ஆகியவற்றின் அடிப்படையில் வழங்கப்படும் பெயர் *குணப்பெயர்*. இது பண்புகளைக் குறிப்பதால் **பண்புப்பெயர்** எனவும் வழங்கப்படும்.

எடுத்துக்காட்டு: 

கருமை, வெண்மை, இனிப்பு, உவர்ப்பு, அன்பு, வட்டம், சதுரம், ...முதலியன.

தொழிற்பெயர்
-----------

செய்யும் தொழிலைக் குறிக்கும் பெயர் *தொழிற்பெயர்*.

எடுத்துக்காட்டு: 

எழுதுதல், ஆடல், படித்தல், கற்பித்தல்...முதலியன

மேற்கோள்கள்
-----------

1. ↑  மாநிலக் கல்வியியல் ஆராய்ச்சி மற்றும் பயிற்சி நிறுவனம் (2015). *தமிழ்நாடு அரசுப் பாடநூல் ,ஏழாம் வகுப்பு ,இரண்டாம் பருவம் ,தமிழ்*. இலக்கணம்: தமிழ்நாடு அரசு , பள்ளிக்கல்வித் துறை.. பக். 32,33,34.
2. ↑  சொல்வகை-பெயர்ச்சொல், தமிழிணையக் கல்விக்கழகம்
3. ↑  அறுவகைப் பெயர் சொற்கள், கூகுள் புக்சு
**அறுவையினூடே கதிர்மருத்துவம்** (*intraoperative radiotherapy*, IORT) என்பது புற்றுநோய்க்காக அறுவை மருத்துவம் மேற்கொள்ளும் போது, முற்றும் அகற்றப்பட முடியாத புற்றுத் திசுக்களுக்குக் கதிர் மருத்துவம் மேற்கொள்ளும் முறையாகும். இங்கு ஒரே தவணையில் அதிக கதிர் ஏற்பளவினைக் கொடுத்து கதிர் மருத்துவத்தினையும், பின் அறுவையினையும் முடிவிற்குக் கொண்டுவரப்படுகிறது. இங்கு குறைந்த அளவுத் திசுக்களே கதிர் வீச்சுக்கு ஆட்படுகின்றன. சாதாரணத் திசு அதிக அளவில் சேதமுறுவதில்லை. இம்முறையில் கூறிடுவதனால் பெரும் நன்மை கிடைக்காது. அதிக கதிர் ஏற்பளவினைத் தாங்காத திசுக்களுக்கும் இம்முறை பொருந்தாது. பொதுவாக கிலோ வோல்ட் கதிர்களும் எலக்ட்ரான் கற்றையும் சிறந்தது. இதனால் பக்கத்திலுள்ள நல்ல திசுக்கள் அதிக கதிர்களை ஏற்கும் நிலை தவிர்க்கப்படுகிறது.

வெளியிணைப்புகள்
---------------

* Intraoperative radiation therapy at Cancer Treatment Centers of America
* Internal radiation therapy, cancer.org
* Interoperative radiation therapy at Mayo Clinic
* Cancer therapy offers one-time radiation dose பரணிடப்பட்டது 2013-01-15 at Archive.today
* a mobile electron linear accelerator for IORT 
[*தொடர்பிழந்த இணைப்பு*]
* Report of AAPM Radiation Therapy IORT Committee Task Group No. 72 பரணிடப்பட்டது 2012-11-14 at the வந்தவழி இயந்திரம்
* IORT for breast cancer with TARGIT
**வின்டோஸ் 2000** ஆனது **Win2K** மற்றும் **W2K** என்றும் அழைக்கப்படுகிறது.இதுவே தமிழில் யுனிக்கோட் முறையில் முதன் முதலாகத் தமிழை உள்ளீடு செய்ய உதவிசெய்த இயங்குதளமாகும்.

### வரலாற்றுப் பின்னணி

இது வின்டோஸ் NT பரம்பரையில் வந்த இயங்குதளமாகும். வின்டோஸ் 98 இலகுத்தன்மையையும் வின்டோஸ் NT இன் பாதுக்காப்புத் தன்மையையும் கொண்ட இயங்குதளம் 2000ஆம் ஆண்டு பெப்ரவரி 17ஆம் தேதி பொது மக்களிற்கு வெளியிடப்பட்டது. முதன் முதலாக மைக்குறோசொவற் Active Directory என்னும் Novell நிறுவனத்தின் NDS (Novell Directory Serive) இதற்குப் போட்டியாக அறிமுகம் செய்து அக்காலத்தில் கொடிகட்டிப் பறந்த Novell ஐ வெற்றிகொண்டது. இன்று வின்டோஸ் இதற்குப் போட்டியாக லினக்ஸ் விளங்குகிறது.வின்டோஸ் இதன் பின்னர் சேவிஸ்பக் (Service Pack) என்ற இயங்கு தளமேம்பாட்டிலும் ஓர் இயங்கு தளத்தை நிறுவமுன்னரே இயங்குதள மேம்பாட்டை இயங்குதளத்தில் உட்புகுத்தும் Slipstream என்னும் புரட்சிரகரமான முறையை அறிமுகப்படுத்தினர். இதன் மூலம் இயங்குதளம் மிகவும் சிறப்பாக நிதானமாக இயங்கியது. சேவிஸ்பக் 4 இலிருந்து ஜாவா Virtual Machine உள்ளடக்கப்படவில்லை.

### பதிப்புக்கள்

* வின்டோஸ் 2000 Professional
* வின்டோஸ் 2000 Server
* வின்டோஸ் 2000 Advance Server
* வின்டோஸ் 2000 Data Center

### வெளியிணைப்பு
**பெய்லி விட்ஃபீல்டு "விட்" டிஃபீ** (*Bailey Whitfield 'Whit' Diffie*, பிறப்பு: சூன் 5, 1944) அமெரிக்க மறையீட்டாளரும் பொதுத்திறவி மறையீட்டியலின் முன்னோடிகளில் ஒருவரும் ஆவார்.

டிஃபீயும் மார்ட்டின் எல்மேனும் இணைந்து ஆக்கிய "மறையீட்டியலுக்கானப் புது திசைகள்" என்ற ஆய்வுரை 1976இல் வெளியானது. இதில் மறையீட்டுத் திறவிகள் பரப்புகைக்கு புதிய நெறிமுறை விவரிக்கப்பட்டிருந்தது. இது மறையீட்டியலில் அடிப்படைச் சிக்கலாக இருந்த திறவிப் பரப்புகைக்கு தீர்வு கண்டது. இது டிஃபீ–எல்மேன் திறவிப் பரிமாற்றம் எனப்படுகின்றது. இந்த ஆய்வுரையைத் தொடர்ந்து புதிய வகை மறையாக்க நெறிமுறைகளான சமச்சீர்மையிலாத் திறவிப் படிமுறைகள் உருவாயின.

சன் மைக்ரோசிஸ்டசில் பல்லாண்டுகள் பணிபுரிந்த டிஃபீக்கு சன் ஆய்தகையர் வழங்கப்பட்டது. பின்னர் *வழங்கப்பட்ட பெயர், எண்களுக்கான இணைய நிறுவனத்தில்* (ICANN) இரண்டரையாண்டுகள் (2010–2012) தகவல் பாதுகாப்பு மற்றும் மறையீட்டியல் துணைத் தலைவராகப் பணியாற்றினார். இசுட்டான்போர்டு பல்கலைக்கழகத்தின் பிரீமேன் இசுப்போக்லி கழகத்தின் பன்னாட்டு பாதுகாப்பு மற்றும் ஒத்துழைப்பு மையத்தில் வருகை அறிஞராகவும் (2009–2010) இணை ஆய்வாளராகவும் (2010–2012) பணியாறியுள்ளார்.

மேற்சான்றுகள்
-------------

1. ↑  "Whitfield Diffie 2011 Fellow". 2016-07-03 அன்று மூலம் பரணிடப்பட்டது. 2016-03-05 அன்று பார்க்கப்பட்டது.
2. ↑  Levy, 2001, p. 90ff
3. ↑  "Whitfield Diffie - CISAC". 2013-02-19 அன்று பார்க்கப்பட்டது.

வெளியிணைப்புகள்
---------------

விக்கிமீடியா பொதுவகத்தில்,  
 ***விட்பீல்டு டிஃபீ***   
என்பதின் ஊடகங்கள் உள்ளன. 

* Cranky Geeks Episode 133 பரணிடப்பட்டது 2012-02-15 at the வந்தவழி இயந்திரம்
* Interview with Whitfield Diffie on Chaosradio Express International
* Cranky Geeks Episode 71 பரணிடப்பட்டது 2007-10-11 at the வந்தவழி இயந்திரம்
* Risking Communications Security: Potential Hazards of the Protect America Act
* RSA Conference 2010 USA: The Cryptographers Panel 1/6, video with Diffie participating on the Cryptographer's Panel, April 21, 2009, Moscone Center, San Francisco
**விட்னஸ்** (*Witness*) 1995 ஆம் ஆண்டு நிழல்கள் ரவி மற்றும் கெளதமி நடிப்பில், தக்காளி சீனிவாசன் இயக்கத்தில், பிரேமி-சீனி இசையில் வெளியான தமிழ் திரைப்படம்.

கதைச்சுருக்கம்
--------------

சென்னையில் பால்வினைத் தொழில் செய்யும் மூன்று பெண்கள் தொடர்ந்து கொல்லப்படுகிறார்கள். காவல் ஆய்வாளர் விக்ரம் (நிழல்கள் ரவி) அவ்வழக்கை விசாரிக்கிறார். நான்காவதாக ஒரு பெண் கொலை செய்யப்படும்போது, இறப்பதற்கு முன் அவள் ஒருவனோடு செல்வதைத் தற்செயலாக படம்பிடிக்கும் உமா (ஆமணி) அதை விக்ரமிடம் காட்டுகிறாள். அந்தப் புகைப்படத்தில் இருப்பவன்தான் கொலைகாரன் என்று முடிவுசெய்து அவனைத் தேடுகின்றனர்.

அப்புகைப்படத்தில் இருப்பவன் நிரஞ்சன் (லிவிங்ஸ்டன்). அவன் மும்பை காவல்துறையால் தேடப்படும் குற்றவாளி என்றும், தன் குற்றங்களுக்காக சிலமுறை சிறை சென்றிருக்கிறான் என்றும் கண்டறிகிறார் விக்ரம். நிரஞ்சன் இருக்கும் இடத்தின் தகவல் கிடைக்கவே, அங்கு சென்று அவனைக் கைது செய்கின்றனர். நீதி மன்றத்தில் தான் ஒரே ஒரு கொலை செய்ததாகவும், மற்றவர்களைத் தான் கொலை செய்யவில்லை என்றும் சொல்கிறான். அதை மறுத்து அவன்தான் நான்கு கொலைகளும் செய்தவன் என்று நிரூபிக்கிறார் வழக்கறிஞர் பிரியா (கௌதமி). நிரஞ்சனுக்கு மரண தண்டனை விதிக்கப்படுகிறது. அதன்பிறகும் பெண்கள் கொலை செய்யப்படுவது தொடர்கிறது. இதனால் தாங்கள் தவறு செய்துவிட்டதாக என்னும் விக்ரம் மற்றும் பிரியா உண்மையானக் கொலையாளியைத் தேடுகின்றனர்.

இதேபோன்ற கொலைகள் மதுரையில் நடந்ததாகவும் அதை விசாரித்த தன் கணவர் ரமேஷ் (ரகுவரன்) மற்றும் சகோதரன் சுரேஷ் (சுரேஷ்) குற்றவாளியைக் கண்டறிந்து கைது செய்யப்போகையில் விபத்தில் இறந்ததாகவும் கூறுகிறாள் பிரியா. உண்மையான கொலையாளி யார்? ஏன் கொலைகளைச் செய்கிறான்? என்பதை கூறுகிறது மீதிக்கதை.

நடிகர்கள்
---------

* நிழல்கள் ரவி - விக்ரம்
* கௌதமி - பிரியா
* ஆமணி - உமா
* ரகுவரன் - ரமேஷ்
* சுரேஷ் - சுரேஷ்
* லிவிங்ஸ்டன் - நிரஞ்சன்
* தக்காளி சீனிவாசன் - ஸ்ரீனிவாசன்
* சின்னி ஜெயந்த் - முஸ்தபா
* பேபி சௌம்யா - சித்ரா
* பிரசன்ன குமார் - மன்மத ராஜன்
* கே. எஸ். ஜெயலட்சுமி
* குயிலி
* சில்க் ஸ்மிதா
* டிஸ்கோ சாந்தி

இசை
---

படத்தின் இசையமைப்பாளர் பிரேமி-சீனி. பாடலாசிரியர் முத்து பாரதி.

| வ.எண் | பாடல் | பாடகர்கள் | காலநீளம் |
| --- | --- | --- | --- |
| 1 | கண்ணில் ஒரு மின்னல் | எஸ்.பி. பாலசுப்ரமணியம், சித்ரா | 4:17 |
| 2 | நான் உன்னைத்தான் | சித்ரா | 3:49 |
| 3 | வதம் கொள்ளை | மனோ | 0:57 |

மேற்கோள்கள்
-----------

1. ↑  "விட்னஸ்".
[*தொடர்பிழந்த இணைப்பு*]
2. ↑  "விட்னஸ்". Archived from the original on 2009-09-03. 2022-07-30 அன்று பார்க்கப்பட்டது.CS1 maint: unfit url (link)
3. ↑  "விட்னஸ்". Archived from the original on 2004-11-26. 2022-07-30 அன்று பார்க்கப்பட்டது.CS1 maint: unfit url (link)
4. ↑  "விட்னஸ்".
| போசளப் பேரரசர்கள் (1026–1343) |
| --- |
| 

|  |  |
| --- | --- |
| இரண்டாம் நிருபகாமா | (1026–1047) 
 |
| ஒய்சாள வினையாதித்யா | (1047–1098)
 |
| இரியங்கா | (1098–1102)
 |
| முதலாம் வீர வல்லாளன் | (1102–1108)
 |
| விட்டுணுவர்தனன் | (1108–1152)
 |
| முதலாம் வீர நரசிம்மன் | (1152–1173) 
 |
| இரண்டாம் வீர வல்லாளன் | (1173–1220)
 |
| இரண்டாம் வீர நரசிம்மன் | (1220–1235) 
 |
| வீர சோமேசுவரன் | (1235–1254)
 |
| மூன்றாம் நரசிம்மன் | (1254–1291)
 |
| வீர இராமநாதன்  | (1254–1295)
 |
| மூன்றாம் வீர வல்லாளன் | (1292–1343) 
 |
| முதலாம் ஹரிஹரர்(***விஜயநகரப் பேரரசு***) | (1336–1356)
 |

 |
| * பா
* உ
* தொ
 |

**விஷ்ணுவர்தன்ன்** ( ஆங்கிலத்தில் Vishnuvardhana.கன்னடத்தில் : ವಿಷ್ಣುವರ್ಧನ) (1108-1152 ), என்பவன் போசாள மரபைச் சேர்ந்த மன்னனாவான். இவன் கி.பி.1108-இல் தன் அண்ணனான முதலாம் வீர வள்ளாளன் இறந்த பிறகு, மன்னனானான். முதலில், தன் முன்னோர்களைப்போலவே சமண சமயத்தைப் பின்பற்றுபவனாக இருந்தான். பிட்டி தேவா என அழைக்கப்பட்ட இவன், வைணவ தத்துவாதியான இராமாணுசரால் வைணவராக்கப்பட்டு, "விட்டுணுவர்தனன்" என்று பெயர் மாற்றம் செய்யப்பட்டான்.

இவன் தனது ஆட்சி சுயாட்சி பெறவேண்டி மேலைச் சாளுக்கிய மன்னரான ஆறாம் விக்ரமாதித்யனுடன் போராடி அதில் வெற்றிபெற்றான். மேலும் சோழர் மேலாதிக்கத்தில் இருந்த கங்கப்பாடி (தற்போதைய தெற்கு கர்நாடகா, கொங்கு நாட்டின் வடபகுதி) பகுதிகளின் சில பகுதிகளைத் தன் அரசுடன் இணைத்துக்கொண்டான். வரலாற்றாசிரியர்கள் விட்டுணுவர்தனை போசாள மன்னர்களில் சிறந்தவனாகக் கருதுகின்றனர்.

இவன் காலத்தில் கன்னட இலக்கிய வளர்ச்சிக்கு ஊக்கம் அளிக்கப்பட்டது. பல இலக்கியங்களும் படைக்கப்பட்டது.

குறிப்புகள்
-----------

1. ↑  Alkandavilli Govindāchārya (1906), "The life of Ramanujacharya: the exponent of the Visistadvaita philosophy", page 180, Publishers - S. Murthy and Co. Madras
2. ↑  Sen (1999), pp.386-387, p.485
**விண் இயற்பியல்** (*Space physics*) என்பது பூமியின் மேல் வளிமண்டலத்திலும், சூரிய குடும்பத்திற்குள்ளும் இயற்கையாக நிகழும் அயனிமங்களைப் பற்றிய ஆய்வு ஆகும். சூரியனின் சூரிய இயற்பியல், சூரியக் காற்று, கோள்களின் காந்தக்கோளங்கள், அயனி மண்டலங்கள், துருவ ஒளிகள், அண்டக் கதிர்கள், மற்றும் ஒத்திசைவுக் கதிர்வீச்சு போன்ற பல தலைப்புகளை இது உள்ளடக்கியது. விண் இயற்பியல் என்பது விண்வெளி வானிலை பற்றிய ஆய்வின் ஒரு அடிப்படைப் பகுதியாகும், அத்துடன் இது அண்டத்தைப் புரிந்துகொள்வதில் மட்டுமல்லாமல், தகவல் தொடர்பு மற்றும் வானிலை செயற்கைக்கோள்களின் செயல்பாடுகள் உட்பட நடைமுறை அன்றாட வாழ்க்கையிலும் முக்கியமான தாக்கங்களைக் கொண்டுள்ளது.

விண் இயற்பியல் என்பது வானியற்பியல் துறையில் இருந்து வேறுபட்டது, இது சூரிய குடும்பத்திற்கு அப்பால் ஒத்த பிளாஸ்மா நிகழ்வுகளை ஆய்வு செய்கிறது. விண் இயற்பியல் உயர் குத்துயர ஏவூர்திகள் மற்றும் விண்கலங்களிலிருந்து அளவீடுகளைப் பயன்படுத்துகிறது, மாறாக வானியற்பியல் பிளாசுமா கோட்பாட்டு மற்றும் வானியல் அவதானிப்புகள் ஆகியவற்றைக் கணக்கிடுகிறது.

மேற்கோள்கள்
-----------

1. ↑  "Space Physics Textbook". 2006-11-26. December 18, 2008 அன்று மூலம் பரணிடப்பட்டது. 2008-12-31 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***விண் இயற்பியல்***   
என்பதின் ஊடகங்கள் உள்ளன. 

* Kallenrode, May-Britt (2004). *Space Physics: An Introduction to Plasmas and Particles in the Heliosphere and Magnetospheres*. Springer. பன்னாட்டுத் தரப்புத்தக எண்:978-3-540-20617-0. .
* Gombosi, Tamas (1998). *Physics of the Space Environment*. New York: கேம்பிறிட்ஜ் பல்கலைக்கழகப் பதிப்பகம். பன்னாட்டுத் தரப்புத்தக எண்:978-0-521-59264-2.
அனைத்துலக ஒலிம்பிக் விளையாடுப் போட்டிகளுக்கும் பிற பன்னாட்டு விளையாட்டுப் போட்டிகளுக்கும் இந்திய விளையாட்டு வீரர்களை தெரிவுசெய்யும் பொறுப்பு **இந்திய ஒலிம்பிக் சங்கத்துக்குரியது**. இந்தச் சங்கம் 1927 ஆண்டில் இருந்து இயங்கி வருகின்றது. 

2008 ஆம் ஆண்டு பெய்சிங் ஒலிம்பிக்கு முன்னர் இந்தியா மொத்தம் 8 தங்கப் பதக்கங்களை மட்டும், அவை அனைத்தும் வளைதடி விளையாட்டில் மட்டுமே, பெற்றுள்ளது. 2004 ஆண்டில் ஒரே ஒரு வெள்ளிப் பதக்கத்தை மட்டுமே பெற்றது. 2008ஆம் ஆண்டு துப்பாக்கிச் சுடுதலில் அபினவ் பிந்த்ரா தங்கப்பதக்கம் பெற்று முதன்முதலாக இத்தகையச் சாதனையை நிகழ்த்தியவரானார். 

ஏறக்குறைய உலகின் 1/6 மக்களைக் கொண்டிருக்கும் இந்தியா, ஒரே ஒரு வெள்ளிப் பதக்கத்தை மட்டும் பெற்றது இந்திய ஒலிம்பிக் சங்கம் அதன் கடமையை சரியே செய்யவில்லை என்ற விமர்சனத்துக்கு உட்படித்தியுள்ளது [*மேற்கோள் தேவை*]. விளையாட்டு வீரர்களை சரியாக அடையாளம் கண்டு, தகுந்த பயிற்சியும் ஊக்கமும் கொடுக்க இந்திய ஒலிம்பிக் சங்கம் தவறிவிட்டது என்றும் இதுன் மீது பொதுக் குற்றச்சாட்டுக்கள் உண்டு[*மேற்கோள் தேவை*].

தடை
---

கிரிமினல் மற்றும் ஊழல் குற்றச்சாட்டுகளில் சிக்கியவர்களை அனுமதிக்கக்கூடாது என்ற ஒலிம்பிக் சாசனப்படி நிர்வாகிகள் தேர்தலை நடத்தாததால் இந்திய ஒலிம்பிக் சங்கத்திற்கு (ஐ.ஓ.ஏ.) 2012–ம் ஆண்டு டிசம்பர் மாதம் 4ஆம் தேதி சர்வதேச ஒலிம்பிக் கவுன்சில் (ஐ.ஓ.சி.) தடை விதித்தது. இந்திய ஒலிம்பிக் சங்கத்தின் நிர்வாகம் மாற்றம் அடைந்த ஓரு வாரத்தில் இந்த 14 மாத தடையை சர்வதேச ஒலிம்பிக் கவுன்சில் நீக்கியது.

ஒலிம்பிக் போட்டிகளில் இந்தியா
-----------------------------

*முதன்மைக் கட்டுரை: ஒலிம்பிக் போட்டிகளில் இந்தியா*

வெளி இணைப்புகள்
---------------

* Official website
*

உசாத்துனைகள்
------------

1. ↑  Basic Universal Principles of Good Governance of the Olympic and Sports Movement
2. ↑  இந்திய ஒலிம்பிக் சங்கம் மீதான தடை நீங்கியதால் குளிர்கால ஒலிம்பிக் கிராமத்தில் தேசிய கொடி ஏற்றப்பட்டது
பின்லாந்தைச் சேர்ந்த எசு/எசு உக்கோபெக்கா என்னும் நீராவிக் கப்பல்.
**நீராவிக் கப்பல்** என்பது, செலுத்துவதற்கான முதன்மை முறையாக நீராவி ஆற்றலைப் பயன்படுத்தும் கப்பல் ஆகும். இங்கே நீராவி ஆற்றல், சுழலுந்திகளை அல்லது துடுப்புச்சில்லுகளை இயக்குவதன் மூலம் கப்பல் செலுத்தப்படுகிறது. 

  

நீராவிக் கப்பல் என்பது பொதுவாகப் பெருங் கடல்களில் செல்லும் பெரிய கப்பல்களையே குறிக்கும். ஏரிகளிலும், ஆறுகளிலும் செல்லும் சிறிய படகுகள் நீராவிப் படகுகள் என்று அழைக்கப்படுகின்றன. கப்பல்களில் பயன்படுத்துவதற்கான நீராவி எந்திரங்கள் 18 ஆம் நூற்றாண்டின் பிற்பகுதியில் உருவாயின. எனினும், 19 ஆம் நூற்றாண்டின் முற்பகுதியிலேயே இவை பரவலான பயன்பாட்டுக்கு வந்தன. ஐக்கிய அமெரிக்காவின் ஆறுகளில் இவற்றின் பயன்பாடு வேகமாக வளர்ந்தது. 19 ஆம் நூற்றாண்டின் பிற்பகுதியில், கடலில் செல்லும் வணிகக் கப்பல்கள், பாய்க் கப்பல்களில் இருந்து, நீராவிக் கப்பல்களாகப் படிப்படியாக மாற்றம் பெற்றன. அக் காலத்தில் மிகவும் பெரிய நீராவிக் கப்பல்களில் கூடத் துணைப் பாய்கள் இருந்தன. அத்திலாந்திக் கடலில் போகுவரத்துச் செய்த பிரெஞ்சுக் கப்பலான "லா டூரீன்" என்பதே பாய்கள் பொருத்தப்பட்டு இருந்த இறுதி நீராவிக் கப்பலாக இருக்கலாம். எனினும் இக் கப்பல் ஒருபோதும் பாய்களைப் பயன்படுத்தியது இல்லை. 20 ஆம் நூற்றாண்டின் இரண்டாவது அரை நூற்றாண்டுக் காலத்தில் நீராவிக் கப்பல்களுக்குப் பதிலாக டீசலினால் இயங்கும் கப்பல்கள் பயன்பாட்டுக்கு வந்தன. 1860 ஆம் ஆண்டுகளில் இருந்து, 20 ஆம் நூற்றாண்டுத் தொடக்கத்தில் வளிமச் சுழலிகள் அறிமுகமாகும் வரை பெரும்பாலான போர்க் கப்பல்களில் நீராவி எந்திரங்களே பயன்பட்டன.

சொல்லாட்சி
----------

இன்று, அணுவாற்றலால் இயங்கும் போர்க் கப்பல்களும், நீர்மூழ்கிக் கப்பல்களும், நீராவியால் இயங்கும் சுழலிகளைப் பயன்படுத்துகின்ற போதும், அவற்றை நீராவிக் கப்பல்கள் என அழைப்பதில்லை. 1870களிலும், 1880களிலும் திருகாணிமுறையில் இயங்கிய நீராவிக் கப்பல்கள், அவற்றின் பெயருடன் "SS" என்னும் முன்னொட்டைக் கொண்டிருந்தன. இது "Screw Steamer" அல்லது "Steam Ship" என்பதன் சுருக்கம் ஆகும். பின்னர் அறிமுகமான துடுப்புச்சில்லுகளைக் கொண்ட நீராவிக் கப்பல்கள் "Paddle Steamers" என்பதன் சுருக்கமான "PS" என்னும் முன்னொட்டைக் கொண்டிருந்தன. இவ்வாறே நீராவிச் சுழலிகளால் இயங்கிய கப்பல்கள் (Turbine Ship) "TS" என்னும் முன்னொட்டைப் பயன்படுத்தின. தற்காலத்தில் டீசல் மோட்டார்களினால் இயங்கும் கப்பல்களின் (Motor-driven Vessels) பெயர்களுடன் "MV" என்னும் முன்னொடுப் பயன்படுகிறது.